钦定古今图书集成/明伦汇编/氏族典/第140卷 > 《廖用贤尚友录》 > 元修〈羯儿〉
## 钦定古今图书集成/明伦汇编/氏族典/第140卷 > 《廖用贤尚友录》 > 元修〈羯儿〉

按《魏书河间王传》：“河间王修，天赐四年封。泰常元年
薨，无子。世祖继绝世，诏河南王曜之子羯儿袭修爵，
改封略阳。后与永昌王健督诸军讨秃发保周于番
和，徙张掖民数百家于武威，遂与诸将私自没入，坐
贪暴，降爵为公。后统河西诸军袭蠕蠕，至于漠南，仍
复王爵，加征西大将军。正平初，有罪赐死，爵除。”